[{"text_idx": "#000007", "text": "Mae\u2019r llwybr yn dechrau yn yr arddangosfa barhaol \u2018Dwlu ar y Geiriau\u2019 yng Nghanolfan Dylan Thomas, yna\u2019n mynd i Sgwa\u0302r Dylan Thomas a chartref presennol Little Theatr Abertawe, y cwmni y bu Dylan yn actio gydag ef pan yn ddyn ifanc. Byddwch yn mynd heibio i nifer o adeiladau yr adnabu\u2019n dda gan Dylan, o Westy\u2019r Frenhines, i Amgueddfa Abertawe, \u2018the museum which should have been in a museum\u2019, a hebio hen Adeiladau\u2019r Exchange a hen swyddfeydd Ymddiriedolaeth yr Harbwr, Gwesty Morgan\u2019s bellach."}, {"text_idx": "#000008", "text": "Ar Stryd y Gwynt a\u2019r Stryd Fawr y ceir llawer o olion yr \u2018young dog\u2019. Ar o\u0302l gadael yr ysgol yn 16 oed, bu\u2019n gweithio am oddeutu 18 mis fel gohebydd iau gyda\u2019r South Wales Daily Post, a oedd wedi\u2019i leoli ger \u2018the fragment of the castle\u2019 ar ben uchaf Stryd y Gwynt. Roedd hwn yn amser ffurfiannol iddo, wrth iddo archwilio Abertawe a oedd ymhell o faestrefi dosbarth canol ei blentyndod. Cyflwynodd gohebwyr hy\u0302n, fel Freddie \u2018Half Hook\u2019 Farr, Dylan i rai o dafarnau\u2019r ardal, megis tafarn y Fishguard Arms sydd wedi\u2019i dymchwel erbyn hyn, lle \u2018you can see the sailors knitting there in the public bar\u2019. Bu Dylan ar aseiniadau i\u2019r ysbyty lleol a\u2019r marwdy, lle \u2018he went pale green, mun\u2019, y tro cyntaf iddo weld corff."}, {"text_idx": "#000009", "text": "Er bod amser Dylan gyda\u2019r Post yn fyr gyda llwyddiant cymysg, roedd yn amser pwysig iddo fel unigolyn ac fel awdur, yn mireinio ei gydwybod gwleidyddol, a\u2019i gyflwyno i bobl, lleoedd ac ardaloedd cyfan nad oedd wedi\u2019u profi o\u2019r blaen. Roedd y cymeriadau, y digwyddiadau a\u2019r sefyllfaoedd hyn yn lled-ffuglennol mewn straeon yn Portrait of the Artist as a Young Dog, a gyhoeddwyd rai blynyddoedd yn ddiweddarach ym 1940. Ac mae darllediad radio ysgogol ac atgofus Dylan, \u2018Return Journey\u2019 (1947), sy\u2019n nodi dinistriad y Blitz drwy ymgais y siaradwr i ganfod ei fod ifanc, yn dechrau ar y Stryd Fawr."}, {"text_idx": "#000011", "text": "Pris Llwybr Canol y Ddinas yw \u00a32 ac mae ar gael o siop Canolfan Dylan Thomas neu drwy ffonio\u2019r ganolfan ar 01792 463980."}, {"text_idx": "#000013", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000014", "text": "Croeso i Ganolfan Dylan Thomas!"}]